

**ОБЩИНСКИ СЪВЕТ БЯЛА СЛАТИНА**

**3200 Бяла Слатина, ул.“Климент Охридски” 68;**

**e-mail:** **obs@oabsl.com****obs\_bslatina@abv.bg** **www.byala-slatina.com**

**ПРОТОКОЛ № 49 / 28.03.2019 Г.**

**Решение № 847**

**ОТНОСНО:** Приемане на Наредба за насърчаване на инвестициите с общинско значение в община Бяла Слатина и издаване на сертификат клас В.

**Мотиви:** Наредбата е изготвена на основание чл. 22з, ал. 1 от ЗНИ и съобразно последните изменения в Закона за насърчаване на инвестициите и правилника за прилагането му. Представените мерки за насърчаване на инвестиции с общинско значение са определени съгласно чл. 22з, ал. 3 от ЗНИ и ще се реализират чрез:

1. Съкратени срокове за административно обслужване;

2. Индивидуално административно обслужване;

3. Придобиване на право на собственост или ограничени вещни права върху имоти - частна общинска собственост по реда на чл. 22а, ал. 1, т. 2 и 4 от ЗНИ при спазване на условията по чл. 22а, ал. 2 - 8 и 13; от ЗНИ. Мярката се прилага, в случай че не е заявена от инвеститор по реда на чл. 18 при издаване на сертификат за инвестиция клас А, клас Б или за приоритетен инвестиционен проект за същия имот - частна общинска собственост.

Предвидените насърчителни мерки ще се предоставят след издаване на сертификат за инвестиции клас В, въз основа на решение на Общински съвет - Бяла Слатина.

С настоящата Наредба Община Бяла Слатина показва своята ангажираност към подобряване на икономическия климат и повишаване на заетостта в региона. Продължителността на създадените икономическа дейност и новоразкритите работни места са значима част от условията, съгласно които ще бъдат сертифицирани проекти с общинско значение. По силата на чл. 4, ал. 2, т. 7, б. „б” от Наредбата – инвестиционният проект трябва да води до нетно увеличаване на броя на служителите в съответното предприятие и чл. 4, ал. 2, т. 7, б. „в” – създадената заетост да се поддържа в съответния регион по местонахождение за минимален период от 3 години за малки и средни предприятия и най-малко 5 години в случай на голямо предприятие. Няма да бъдат прилагани насърчителни мерки на лица с влязла в сила присъда, обявени или в процедура по несъстоятелност, с парични задължения или с неизплатени трудови възнаграждения към служители.

Размерът на инвестицията също е важна част от условията за издаване на сертификат за ползване на насърчителни мерки. Съгласно Закона за насърчаване на инвестициите и правилника за прилагането му, Община Бяла Слатина попада в категорията на общини, в които стойността на минималния праг за ползване на насърчителни мерки за проект може да бъде намалена до три пъти. Това означава по-широк кръг от представители на бизнеса, които могат да ползват насърчителни мерки, както за създаване на ново предприятие, така и за разширяване на дейността на съществуващите такива, свързано с представянето на нови продукти или със съществена промяна в цялостния производствен процес.

За прилагането на Наредбата не са необходими допълнителни финансови средства от бюджета на Община Бяла Слатина.

**ОБЩИНСКИ СЪВЕТ БЯЛА СЛАТИНА**

На основание чл. 22з, ал.1 от Закона за насърчаване на инвестициите, чл. 21, ал. 2 от ЗМСМА, Докладна от Кмета на общината с изх. № 6101-36/15.03.2019 г., във връзка с чл. 21, ал. 1, т. 23 от ЗМСМА и чл. 5, ал. 1, т. 22 и ал. 2 и чл. 95, ал. 1 от ПОДОСНКВОА,

**Р Е Ш И :**

1. Отменя Наредба № 25 за насърчаване на инвестициите в община Бяла Слатина и издаване на сертификати клас В приета с Решение № 805 / 30.07.2014 г.

 2. Приема Наредба за насърчаване на инвестициите с общинско значение в Община Бяла Слатина и издаване на сертификат клас В, съгласно Приложение 1, неразделна част от настоящото решение.

**Решение № 848**

**ОТНОСНО:** Изменение в Наредба № 4 за установяване на жилищни нужди, настаняване под наем и продажба на общински жилища.

**Мотиви:** В Община Бяла Слатина е получен Протест в с вх. рег. № 1100-508-16 / 11.03.2019 г. от…… Окръжна прокуратура, гр. Враца против разпоредбата на чл. 29, ал. 5 от наредбата, съгласно който е прието, че в случай на продажба на общинско жилище, при неплащане в определения срок, заповедта за продажбата може да се отмени от кмета на общината и преписката за продажбата да се прекрати.

В Закона за общинската собственост не е предвиден възможност за отмяна на влязъл в сила административен акт, какъвто е заповедта на кмета за продажба на общинско жилище. Оспорената разпоредба е в противоречие с материалноправните норми на нормативен акт от по-висока степен и поради тази причина следва да бъде отменена.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 1100-508-17 / 14.03.2019 г., и чл. 21, ал. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 и чл. 95, ал. 1 от ПОДОСНКВОА,

**РЕШИ:**

**I**. Изменя Наредба № 4 за установяване на жилищни нужди, настаняване под наем и продажба на общински жилища, както следва

1. Отменя чл. 29, ал. 5.

**II**. Настоящото изменение влиза в сила в деня на влизане в сила на настоящето Решение.

**Решение № 849**

**ОТНОСНО:** Изменение на Наредба № 5 на Общински съвет Бяла Слатина за определянето и администрирането на местните такси и цени на услуги на територията на Община Бяла Слатина.

**Мотиви:** Изменението се налага във връзка със заявен интерес от ЦПО „Без граници“ към „Българска консултантска организация“ ЕООД, за ползване на зала - общинска собственост намираща се в сграда частна общинска собственост, находяща се в гр. Бяла Слатина, ул. „Иванчо Съйнов“ № 4. (бившата оранжерия). Организацията работи по проект „Ново начало за работа“, който е одобрен от МТСП, включен в Националния план за действие по заетостта 2019 г. и в гр. Бяла Слатина е предвидено провеждане на обучения на 120 безработни лица, за което има необходимост от ползване на зала за 67 работни дни. Това налага изменението и добавянето в Наредба 5 на Общински съвет Бяла Слатина на услуга за ползване на зали – общинска собственост, с цел провеждане на семинари, конференции, обучения и други обществени мероприятия с възможност ползването й на ден, освен почасово, както бе уредено до сега.

Предвижда се също и увеличение с 1 лв. на таксата за ползване на място в Ресторант „Скът“, тъй като тя не е променяна близо десетилетие и на практика получения приход за общинския бюджет е минимален, защото общината заплаща ДДС върху внесените такси.

Разумно е и въвеждане на депозит в размер на 100.00 лв. за евентуални щети при ползване на ресторанта. При липса на констатирани такива, сумата ще се възстановява след подписване на констативен протокол.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 4800-36-1 / 18.03.2019 г., и чл. 21, ал. 2 от ЗМСМА, във връзка с чл. 21, ал. 1, т. 7 и т. 23 от ЗМСМА и чл. 5, ал. 1, т. 6 и т. 22 и чл. 5, ал. 2 и чл. 95, ал. 1 от ПОДОСНКВОА,

**Р Е Ш И :**

1. Изменя и допълва т. 102 от Приложение 1 „Списък с видовете услуги, права и цени за тях, към чл. 54 от Наредбата“ , и тя добива вида:

|  |  |  |  |  |  |
| --- | --- | --- | --- | --- | --- |
| № по ред | Вид услуга |  |  |  |  |
| 102. | Ползване зали - общинска собственост, с цел провеждане на семинари, конференции, обучения и други обществени мероприятия |  |  |  | - 15.00 лв. /2ч- 40.00 лв. /ден  |

2. Добавя ал. 2 към чл. 54 от глава трета със следното съдържание:

„При ползване на услугата по т. 108 от Приложение 1 „Списък с видовете услуги, права и цени за тях, към чл. 54 от Наредбата“, се заплаща депозит в размер на 100.00 лв. за евентуални щети, нанесени при ползване на ресторант „Скът“. В случай на констатирани щети сумата се задържа като обезпечение в полза на общината. При липса на щети внесената сума се възстановява. Във всички случаи се оформя констативен протокол за наличие или липса на щети. Депозитът може да бъде платен в касата на Общинска администрация Бяла Слатина, както и по банков път.“

3. Изменението и допълнението в Наредбата влиза в деня на вземането на настоящето Решение.

**Решение № 850**

**ОТНОСНО:** Годишен доклад за наблюдение на изпълнението за 2018г. на Общински план за развитие на Община Бяла Слатина 2014-2020 г.

**Мотиви:** Настоящият доклад е изготвен в съответствие със Закона за регионалното развитие и във връзка с чл. 40, чл. 91, ал. 2 и ал. 7 от Правилника за прилагане на Закона за регионалното развитие.

Той е необходим и като базова информация за разработване на оценката относно реализациятата на Областната стратегия за развитие на Област Враца за периода 2014 - 2020 г.

Нужно е приемането на такова решение, за да може да се предостави копие от Годишният доклад за наблюдение на изпълнението за 2018 г. на Общински план за развитие на Община Бяла Слатина 2014-2020 г. на Председателя на Областния съвет за развитие на Област Враца, каквото е нормативното изискване.

**ОБЩИНСКИ СЪВЕТ БЯЛА СЛАТИНА**

На основание чл. 24, т. 4 от ЗРР и докладна от кмета на общината с изх. № 6101-38 / 18.03.19. и чл. 21, ал. 2 от ЗМСМА, във връзка с чл. 23, т. 4 от ЗРР, чл. 40 и чл. 91, ал. 3 и ал. 7 от ППЗРР и чл. 21, ал. 1, т. 23 от ЗМСМА и чл. 5, ал. 1, т. 22 и чл. 5, ал. 2 от ПОДОСНКВОА,

**Р Е Ш И :**

1. Одобрява Годишен доклад за наблюдение на изпълнението за 2018 г. на Общински план за развитие на Община Бяла Слатина 2014-2020 г.
2. Възлага на Кмета на общината да предприеме необходимите действия относно организацията по предоставянето на копие от доклада по т. 1 на Председателя на Областен съвет за развитие на Област Враца.

**Решение № 851**

**ОТНОСНО:** Промяна в Правилника за дейността, структурата, численият състав и предоставеното за управление общинско имущество на общинско предприятие „Чистота и Строителство” град Бяла Слатина.

**Мотиви:** С Решение № 695 / 23.08.2018 г. ОП „Социално предприятие за озеленяване и благоустройство“ беше закрито и същото се вля в ОП „Чистота и строителство“ гр. Бяла Слатина. Към момента общинското предприятие разполага с 63 щатни бройки, съгласно Приложение № 1 от Правилника.

В Община Бяла Слатина е постъпила докладна с вх. № 5300-4 / 14.03.2019 г. от Директора на ОП „Чистота и строителство“ с предложение за промяна в структурата и длъжностното разписание на предприятието, като се въведат сезонни работи. В докладната подробно са изложени мотивите от необходимостта за създаване на съответните работни места, и съответно са обосновани причините за въвеждането на така наречената „сезонна работа“. Според докладната на Директора на ОП „Чистота и строителство“ се предвижда в дейност „Чистота“ да бъдат наети 5 броя сезонни работника, като 2 щата са необходими за обезпечаването на работата на двата нови трактора, които предстои да бъдат закупени за нуждите на предприятието, а 3 щатни бройки са необходими във връзка с промяна на графика на сметосъбиране и сметоизвозване по някои от населените места в общината. В дейност „Улична мрежа“ се предвижда да бъдат наети 4 броя сезонни работници за обезпечаване на дейностите по възстановяване на улици с трошено-каменна настилка и изкърпване на улична и четвъртокласна мрежа с печматик. В дейност „Озеленяване“ се предвижда наемането на 3 сезонни работници, които са необходими за пълната и редовна поддръжка на зелени площи, паркове за отдих и гробищни паркове на територията на общината.

Предложено е да бъде направена промяна в съществуващата структура и относно щатна бройка „Технически организатор“ в дейност „Други дейности по жилищно строителство, комунално стопанство и благоустрояване“, като същата бъде трансформирана в длъжност „Машинист ПСМ“, което ще обезпечи намерението на Общината за придобиване на специализирана машина Грейдер.

В докладната на Директора на ОП „Чистота и строителство“ е направен и анализ на необходимите средства за Фонд работна заплата на наетите сезонни работници, като същите възлизат на 56 845,00 лв. Посочено е също, че тези средства са в рамките на утвърдения бюджет на предприятието за 2019 г. и не се налага изменение.

Съгласно § 1, т. 28 от ДР на Закона за насърчаване на заетостта – „Сезонна заетост“ е заетостта, при която се работи през определени периоди от календарната година и в зависимост от природно-климатичните дадености. Именно от такава сезонна заетост има нужда и Общинското предприятие, за да обезпечи изпълнението на задачите си през летния сезон.

Предложението на кмета на общината в докладната е да бъде направена промяна в Правилника на предприятието и да се предвиди сезонна заетост за 12 щатни бройки за 6 месеца – от 1 април до 30 септември всяка календарна година.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 6101-39 / 18.03.2019 г. и чл. 17, ал. 1, т. 6 и чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА и чл. 5, ал. 1, т. 22 и ал. 2 от ПОДОСНКВОА,

**РЕШИ :**

1. Изменя Правилник за дейността, структурата, численият състав и предоставеното за управление общинско имущество на общинско предприятие „Чистота и Строителство” град Бяла Слатина, както следва:
	1. Чл. 14 добива вида: „Структура и числен състав на ОП „Чистота и строителство“ всичко 75 щатни бройки /63 постоянни и 12 сезонна заетост/, съгласно Приложение № 1“.
	2. Създава чл. 14а със следния текст: „Сезонната заетост важи от 1 април до 30 септември всяка календарна година.“
	3. Приложение № 1 към Правилника – структура и числен състав на ОП „Чистота и строителство“ добива вида, съгласно Приложението към настоящето решение.
	4. Промените в Правилник за дейността, структурата, численият състав и предоставеното за управление общинско имущество на общинско предприятие „Чистота и Строителство” град Бяла Слатина влизат в сила от 01.04.2019 г.

**ПРИЛОЖЕНИЕ 1**

**Структура и числен състав на ОП “Чистота и строителство” – гр. Бяла Слатина,**

**съгласно Решение № ……………………….2019 г., в сила от 01.04.2019 г.**

|  |  |  |
| --- | --- | --- |
| № по ред | Структурни звена и длъжности наименования | Брой длъжности |
|
|
| 1 | 2 | 3 |
| 1 | Директор | 1 |
|  *Общ брой:* | 1 |
| *Административен персонал* |
| 2 | Зам. директор предприятие | 1 |
| 3 | Главен специалист | 1 |
| 4 | Снабдител, доставчик | 1 |
| 5 | Домакин, склад | 1 |
|  *Общ брой:* | 4 |
| *Отдел"Чистота и комунално-битови услуги"* |
| 6 | Автомеханик | 1 |
| 7 | Електромонтьор | 1 |
| 8 | Шофьор специален тежкотоварен автомобил | 4 |
| 9 | Шофьор товарен автомобил | 1 |
| 10 | Тракторист /2 постоянна заетост + 2 сезонна заетост/ | 4 |
| 11 | Машинист еднокофов багер | 1 |
| 12 | Сметосъбирач /11 постоянна заетост + 3 сезонна заетост/ | 14 |
| 13 | Ръководител група | 2 |
|  *Общ брой:* | 28 |
| *Звено "Гробищен парк и обредни дейности"* |
| 14 | Главен специалист | 1 |
| 15 | Гробар | 4 |
| *Общ брой:* | 5 |
| *Отдел” Ремонт и поддръжка общ.собственост “*  |
| 16 | Дърводелец | 1 |
| 17 | Водопроводчик поддръжка | 1 |
| 18 | Електрозаварчик | 1 |
| 19 | Работник строителство | 4 |
| 20 | Шофьор товарен автомобил | 1 |
|   |  *Общ брой:*  | *8* |
| *Звено” Ремонт и поддръжка улично осветление “*  |
| 21 | Електромонтьор, изграждане/поддържане/ремонт на електропроводни линии и мрежи | 2 |
| 22 | Машинист автовишка  | 2 |
|  |  *Общ брой:* | 4 |
| *Звено ”Изграждане и ремонт на улична мрежа“*  |
| 23 | Оператор пътно-строителни машини /1 постоянна заетост + 1 сезонна заетост/ | 2 |
| 24 | Работник, поддържка на пътища /сезонна заетост/ | 3 |
|  *Общ брой:*  | 5 |
| *Звено „Озеленяване и благоустройство“* |
| *25* | Координатор | 1 |
| *26* | Работник озеленяване /8 постоянна заетост + 3 сезонна заетост/ | 11 |
| *27* | Шофьор Товарен автомобил | 1 |
| *28* | Технически организатор | 7 |
|  *Общ брой:* | 20 |
|  *Общо всичко:* | 75 |
|  |

|  |
| --- |
| Рекапитулация : 75 |
| 1.1. | Директор |  1 |
| 1.2. | Администрация |  4 |
| 1.3. | Отдел "Чистота и КБУ" | 28 |
| 1.4. | Отдел "Обр.дейности" |  5 |
| 1.5. | Други дейн.по ЖСТР |  8 |
| 1.6. | Звено ”Ремонт и поддръжка улично осветление “ |  4 |
| 1.7. | Звено „Изграждане и ремонт на улична мрежа“ |  5 |
| 1.8. | Звено „Озеленяване и благоустройство“ | 20 |

 |  |  |  |  |

**Решение № 852**

**ОТНОСНО:** Актуализация на Годишната програма за управление и разпореждане с имотите – общинска собственост в Община Бяла Слатина.

**Мотиви:** Проявен интерес за наемане и разпореждане с имоти, общинска собственост.

**ОБЩИНСКИ СЪВЕТ БЯЛА СЛАТИНА**

На основание чл. 8, ал. 9 от ЗОС, Докладна от Кмета на общината с изх. № 6101-42/19.03.2019 г. и чл. 21, ал. 1, т. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 от ПОДОСНКВОА,

**Р Е Ш И :**

Изменя Програмата за управление и разпореждане с имотите – общинска собственост в Община Бяла Слатина през 2019 г., както следва:

1. Добавя към раздел А. ***Имоти, които Община БЯЛА СЛАТИНА има намерение да предостави под наем, I. гр. Бяла Слатина:***

|  |  |
| --- | --- |
| 46. | Три помещения с обща площ 47,32 кв.м., от които 34,44 кв.м. основна и 12,88 кв.м. складова, за МАГАЗИН, от сграда общинска собственост, намираща се в УПИ XIIІ, кв. 30 по действащия план на с. Бъркачево, актувана с АЧОС № 296 / 20.07.2000 г. |

1. Добавя къмраздел ***В. Имоти, които Община БЯЛА СЛАТИНА има намерение да учреди ограничени вещни права /отстъпено право на строеж, право на управление и ползване/.***

|  |  |
| --- | --- |
| 5. | Учредяване на безвъзмездно право на управление съвместно с Община Бяла Слатина за срок от 10 г. на част от недвижим имот, публична общинска собственост, представляващ масивна сграда, намираща се в УПИ І, кв. 91, по плана на гр. Бяла Слатина, Община Бяла Слатина, Област Враца, ул. „Климент Охридски” № 68, АПОС № 2366 / 09.04.2013 г., а именно помещение с обща полезна площ 74.14 кв.м. на партерния етаж. |

**Решение № 853**

**ОТНОСНО:** Приемане на Годишен план за развитие на социални услуги за 2020 година в Община Бяла Слатина.

**Мотиви:** Годишният план за развитие на социалните услуги цели да разработи цялостен модел на планиране, развиване и предоставяне на социални услуги на общинско ниво, насочен към подобряване на достъпа до качествени социални услуги, повишаване на ефективността и ефикасността на системата на социалните услуги.

Настоящият план е съгласуван от Дирекция „Социално подпомагане” гр. Бяла Слатина и Обществен съвет по чл. 35 от Закона за социално подпомагане и отговаря адекватно на търсенето за задоволяване на потребностите на най-уязвимите групи, за да може да се предотврати тяхното социално изключване.

**ОБЩИНСКИ СЪВЕТ БЯЛА СЛАТИНА**

 На основание Докладна от кмета на общината с изх. № 6101-37/ 18.03.19., чл. 36б, ал. 4 от Правилника за прилагане на закона за социално подпомагане и чл. 17, ал. 1, т. 7 и чл. 21, ал. 2 от ЗМСМА, във връзка с чл. 18а, ал. 1 и чл. 35, ал. 2 и от ЗСП, чл. 21, ал. 1, т. 12 и т. 23 от ЗМСМА и чл. 5, ал. 1, т. 11 и т. 22 и чл. 5, ал. 2 от ПОДОСНКВОА,

**Р Е Ш И :**

1. Приема Годишен план за развитие на социални услуги за 2020 г. в Община БялаСлатина**.**

**Решение № 854**

**ОТНОСНО:** Сформиране на Комисия по номинациите.

**Мотиви:** Съгласно чл. 8, ал. 1 от Правилника за удостояване със званието „Почетен гражданин на Бяла Слатина” и за присъждане на „Награда на Бяла Слатина”, Общинският съвет избира ежегодно до 31 март Комисия по номинациите. Дейността на Комисията е да обработи всички постъпили материали по направените предложения за номинации, да определи броя на номинациите (не повече от трима граждани за званието „Почетен гражданин на Бяла Слатина”) и да внесе в Общинския съвет предложенията за номинациите, заедно с мотивите към тях за вземане на решение.

 Въз основа на чл. 8, ал.2 и ал. 3 от горепосочения Правилиник, Общинският съвет определя броя /до 11 члена/ и състава на Комисията по номинациите и избира нейния председател.

 Съгласно чл. 8, ал. 4 в състава на Комисията се включват представители на: Общински съвет, Общинска администрация, професионални и творчески съюзи, неправителствени организации, изявени граждани.

**ОБЩИНСКИ СЪВЕТ БЯЛА СЛАТИНА**

На основание Докладна от кмета на общината с изх. № 6101-34/ 14.03.19., чл. 21, ал. 2 от ЗМСМА и чл. 8 от Правилника за удостояване със званието „Почетен гражданин на Бяла Слатина” и за присъждане на „Награда на Бяла Слатина”, във връзка с чл. 21, ал. 1, т. 23 от ЗМСМА и чл. 5, ал. 1, т. 22 и чл. 5, ал. 2 от ПОДОСНКВОА,

**Р Е Ш И :**

1. Сформира Комисия по номинации в 11- членен състав.
2. В състава на Комисията влизат:
* инж.Тихомир Трифонов – зам. кмет „Общинска собственост, бедствия и аварии“
* Александър Алексиев – зам. председател на Общински съвет
* Цветелина Късльовска – общински съветник
* Борислав Попов – общински съветник
* Милко Симеонов – общински съветник
* Събин Илиев – общински съветник
* Теофил Трифонов – общински съветник
* Наталия Костадинова – председател на УС на сдружение „1-ви юни“ гр. Бяла Слатина
* Светлина Берова – председател на читалищното настоятелство на НЧ „Развитие-1892” гр. Бяла Слатина
* Недка Петрова – самодеец и общественик
* Христианна Павлова – младши експерт в дирекция „Хуманитарни дейности и интеграция“

3. Председател на Комисията: инж. Тихомир Трифонов

**Решение № 855**

**ОТНОСНО:** Приемане на Годишен финансов отчет и отчет за дейността на «МБАЛ Бяла Слатина» ЕООД за 2018 г.

**ОБЩИНСКИ СЪВЕТ БЯЛА СЛАТИНА**

На основание чл. 135 от ТЗ, чл. 14, ал. 1, т. 1, чл. 18, т. 2 от Наредбата за условията и реда за упражняване на правата на собственик от община Бяла Слатина върху общинската част от капитала на търговските дружества и чл. 21, ал. 2 от ЗМСМА и във връзка с чл. 137, ал. 1, т. 3 от ТЗ и чл. 21, ал. 1, т. 23 от ЗМСМА и чл. 5, ал. 1, т. 22 от ПОДОСНКВОА,

**РЕШИ:**

1. Приема годишния финансов отчет за дейността и Отчетен доклад за дейността на ръководството на “МБАЛ – Бяла Слатина” ЕООД за 2018 година.
2. С реализираната печалба за 2018 година да бъде покрита непокрита загуба от минали години.

**Решение № 856**

**ОТНОСНО:** Приемане на годишен финансов отчет на „МЦ-І – Бяла Слатина ” ЕООД за 2018 г.

**ОБЩИНСКИ СЪВЕТ БЯЛА СЛАТИНА**

На основание чл. 135 от ТЗ, чл. 14, ал. 1, т. 1, чл. 18, т. 2 от Наредбата за условията и реда за упражняване на правата на собственик от община Бяла Слатина върху общинската част от капитала на търговските дружества и чл. 21, ал. 2 от ЗМСМА и във връзка с чл. 137, ал. 1, т. 3 от ТЗ и чл. 21, ал. 1, т. 23 от ЗМСМА и чл. 5, ал. 1, т. 22 от ПОДОСНКВОА,

**РЕШИ:**

1. Приема годишния финансов отчет за дейността на „МЦ-І – Бяла Слатина” ЕООД за 2018 година.
2. Реализираната печалба за 2018 година да се осчетоводи като неразпределена печалба от предходни години.

**Решение № 857**

**ОТНОСНО:** Издаване на запис на заповед от община Бяла Слатина в полза на ДФ „Земеделие”, обезпечаващ авансово плащане по договор №06/07/2/0/00905 от 02.11.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ за Проект „Подобряване на културната инфраструктура в НЧ "Напредък 1898" - с. Търнава, община Бяла Слатина, област Враца“, сключен между Народно читалище „Напредък 1898“ с. Търнава и ДФ „Земеделие”.

**Мотиви:** Подадена е докладна записка с вх. № 4800-39 / 15.03.2019 г. от Председателя на Народно читалище „Напредък 1898“ - с. Търнава до Кмета на Община Бяла Слатина, касаеща проект „Подобряване на културната инфраструктура в НЧ " Напредък 1898" - с. Търнава, община Бяла Слатина, област Враца“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от Програмата за развитие на селските райони 2014 – 2020 г. Проектът е одобрен от Държавен фонд „Земеделие” и е подписан Договор за отпускане на безвъзмездна финансова помощ №06/07/2/0/00905 от 02.11.2017 г. Размерът на отпуснатата финансова помощ е 383 030,65 лв. с ДДС (триста осемдесет и три хиляди и тридесет лева и шестдесет и пет стотинки).

Съгласно разпоредбите на чл. 14, ал. 1 и ал. 7 от Наредба № 12 от 25.07.2016 г. за прилагане на подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014-2020 г., както и чл. 3, ал. 5 от Договор №06/07/2/0/00905, Народно читалище „Напредък 1898“, в качеството си на бенефициент, има право на авансово плащане в размер до 50% (петдесет процента) от одобрената финансова помощ, възлизаща на 191 515,33 лв. (сто деветдесет и една хиляди петстотин и петнадесет лева и тридесет и три стотинки).

При заявяване на авансово плащане Народно читалище „Напредък 1898“ с. Търнава е длъжна да обезпечи средствата като представи запис на заповед, издадена от публичноправен орган в полза на ДФЗ, в размер 100 на сто от стойността на авансовото плащане. Срокът за предявяване на плащането, обезпечено със запис на заповед, трябва да покрива срока за изпълнение на годишния бюджет, за който се отнася авансовото плащане, удължен с 6 месеца.

**ОБЩИНСКИ СЪВЕТ БЯЛА СЛАТИНА**

На основание чл. 21, ал. 2 от ЗМСМА и Докладна от Кмета на общината с изх. № 4800-39-1 / 15.03.2019 г., във връзка с чл. 21, ал. 1, т. 10 и т. 23 от ЗМСМА и чл. 5, ал. 1, т. 9 и т. 22 и чл. 5, ал. 2 от ПОДОСНКВОА

и на основание Договор за предоставяне на безвъзмездна финансова помощ №06/07/2/0/00905 от 02.11.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ за Проект „Подобряване на културната инфраструктура в НЧ „Напредък 1898“ - с. Търнава, община Бяла Слатина, област Враца”, сключен между Народно читалище „Напредък 1898“ - с. Търнава и ДФ „Земеделие”, седалище и адрес на управление с. Търнава, ул. „Георги Димитров“ № 107, ЕИК по БУЛСТАТ 000184002, представлявано от Габриела …. Раловска,

**Р Е Ш И :**

1. Упълномощава кмета на община Бяла Слатина да подпише Запис на заповед, без протест и без разноски, платима на предявяване в полза на ДФ „Земеделие” в размер на 191 515,33 лв. (сто деветдесет и една хиляди петстотин и петнадесет лева и тридесет и три стотинки) за обезпечаване на 100 % от заявения размер на авансово плащане по договор за предоставяне на безвъзмездна финансова помощ №06/07/2/0/00905 от 02.11.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ на мярка 7 „Основни услуги и обновяване на селата в селските райони“ за Проект „Подобряване на културната инфраструктура в НЧ „Напредък 1898“ - с. Търнава, община Бяла Слатина, област Враца” сключен между Народно читалище „Напредък 1898“ с. Търнава и ДФ „Земеделие”.

**Решение № 858**

**ОТНОСНО:** Съвместно управление на част от имот, публична общинска собственост, за нуждите на Общинска администрация гр. Бяла Слатина и Агенция по заетостта гр. София 1000, бул. „Княз Александър Дондуков“ № 3.

**Мотиви:** Постъпило е Заявление с вх. № 1200-44-1 / 01.03.2019 г. от Драгомир Николов, Изпълнителен директор на Агенция по заетостта, гр. София 1000, бул. „Княз Александър Дондуков“ № 3, за сключване на договор за съвместно управление на част от общински недвижим имот, представляващ помещение на изградения Център за информация и услуги намиращ се в сградата на Общинска администрация в гр. Бяла Слатина, ул. „Климент Охридски“ № 68, актуван с АПОС № 2366 / 09.04.2013 г., вписан в службата по вписванията. Частта от имота представлява помещение с обща полезна площ 74.17 кв.м. на партерния етаж на сградата. Помещението е необходимо за осъществяване на административната дейност на Дирекция „Бюро по труда“ гр. Бяла Слатина, която е структура на бюджетна издръжка, тъй като се намира на общодостъпно и удобно място за жителите на община Бяла Слатина.

**ОБЩИНСКИ СЪВЕТ БЯЛА СЛАТИНА**

На основание чл. 12, ал. 3 от ЗОС и чл. 23, ал. 1 от Наредба № 6 за реда за придобиване управление и разпореждане на общинско имущество, Докладна от кмета на общината с изх. № 1200-41-2 / 18.03.19. и чл. 21, ал. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 от ПОДОСНКВОА,

**Р Е Ш И :**

1. Дава съгласие за сключване на договор за съвместно управление за срок от 10 години между Община Бяла Слатина с ЕИК 000193058 и Агенция по заетостта, ЕИК 121604974, гр. София 1000, бул. „Княз Александър Дондуков“ № 3, за нуждите на Дирекция „Бюро по труда“ гр. Бяла Слатина, на част от недвижим имот публична общинска собственост, представляващ масивна сграда, намираща се в УПИ І, кв. 91, по плана на гр. Бяла Слатина, Община Бяла Слатина, Област Враца, ул. „Климент Охридски” № 68, АПОС № 2366 / 09.04.2013г., а именно помещение с обща полезна площ 74.14 кв.м. на партерния етаж.

2. Възлага на Кмета на Община Бяла Слатина последващите съгласно закона действия.

**Решение № 859**

**ОТНОСНО:** Отдаване под наем на част от сграда общинска собственост намираща се в УПИ XIIІ, кв. 30 по действащия план на с. Бъркачево.

**Мотиви:** Касае се за подадено заявление с вх. № 9400-369 / 28.02.2019 г. от ……, с което ни уведомява, че желае да наеме за срок от 5 /пет/ години, три помещения с обща площ 47,32 кв.м., от които 34,44 кв.м. основна и 12,88 кв.м. складова, за МАГАЗИН, от сграда общинска собственост, намираща се в УПИ XIIІ, кв. 30 по действащия план на с. Бъркачево, актувана с АЧОС № 296 / 20.07.2000 г. В случая са налице условията на чл. 27, ал. 1 от Наредба № 6, съгласно който свободни нежилищни имоти частна общинска собственост се отдават под наем след публично оповестен търг или публично оповестен конкурс.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 9400-369-1 / 18.03.2019 г., чл. 8, ал. 1, ал. 4 и по реда на чл. 14, ал. 1 и ал. 2 от ЗОС, чл. 27 от Наредба № 6 за придобиване, управление и разпореждане с общинско имущество и чл. 21, ал. 2 от ЗМСМА, във връзка с чл. 21, ал. 1, т. 8 и т. 23 от ЗМСМА и чл. 5, ал. 1, т. 7 и т. 22 и чл. 5, ал. 2 от ПОДОСНКВОА,

**Р Е Ш И :**

1. Възлага на Кмета на Общината провеждането на процедура при условията на Наредба № 6 на Общински съвет за реда за придобиване, управление и разпореждане с общинско имущество, публично оповестен търг с явно наддаване, за отдаване под наем на имот ЧОС, а именно:

- Три помещения обща площ 47,32 кв.м., от които 34,44 кв.м. основна и 12,88 кв.м. складова, за МАГАЗИН, от сграда общинска собственост, намираща се в УПИ XIIІ, кв. 30 по действащия план на с. Бъркачево, актувана с АЧОС № 296 / 20.07.2000 г., за срок от 5 /пет/ години.

2. Определя наемна цена съгласно раздел I., т. 3 и т. 5 на Приложение № 1 от Наредба № 6, както следва:

- начална тръжна месечна цена 53,69 лв. с ДДС, депозит за участие 322,14 лв. с ДДС.

- при явното наддаване в процедурата на търга стъпката за наддаване се определя на 10% от началната тръжна цена и възлиза на 5,37 лв. с включен ДДС.

3. Възлага на Кмета на Община Бяла Слатина последващите съгласно закона действия.

**Решение № 860**

**ОТНОСНО:** Изработване на частичен подробен устройствен план (ЧИПУП) план регулация (ПР) и план застрояване (ПЗ) за квартал 21 и кв. 28 по плана на гр. Бяла Слатина,

**Мотиви:** Представено е предложение за изработване на изменение на ЧИПУП (ПР) и (ПЗ) за част от кв. 21 и кв. 28 по плана на гр. Бяла Слатина в частта попадаща в ПИ № 07702. 501.3918 по кадастралната карта на гр. Бяла Слатина.

 Гореописания имот е общинска собственост съгласно Акт № 3137 от 19.04.2018 г., вписан: Вх.р. 1215 / 23.04.2018 г., т. 3, № 60 на Служба по вписванията при РС гр. Бяла Слатина.

 Изменението на ПУП е с цел разделянето на поземления имот на седем нови урегулерани поземлени имота, като за част от него ще бъде образуван един нов квартал а останалата част ще се присъедини към кв. 28 по плана на града.

 Новообразуваните квартали се обособяват посредством две новообразувани улици.

За новообразуваните урегулирани поземлени имоти е предвидена зона „Оо“ – Обществено обслужване, подробно показани в скица – предложение по чл. 135 от ЗУТ.

 За исканото изменение главния архитект на Община Бяла Слатина е дал становище съгласно чл. 135, ал. 4 от ЗУТ.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 6101-40 / 18.03.2019 г., чл. 124а, ал. 1 и чл. 124б от ЗУТ, чл. 17, ал. 1, т. 2 и чл. 21, ал. 2 от ЗМСМА, във връзка с чл. 21, ал. 1, т.8, т. 11 и т. 23 от ЗМСМА и чл. 5, ал. 1, т. 7, т. 10 и т. 22 и чл. 5, ал. 2 от ПОДОСНКВОА,

**Р Е Ш И :**

1. Разрешава изработването на ЧИПУП (ПР) и (ПЗ), за част от кв. 21 и кв. 28 по действащия план на гр. Бяла Слатина, с основни изисквания към проекта за изменение на ПУП и технически параметри отговарящи на ЗУТ.

2. Одобрява заданието по чл. 125 от ЗУТ за изменението на ЧИПУП.

3. Възлага на Кмета на Община Бяла Слатина, след одобряването на ЧИПУП да състави нови актове за общинска собственост на новообразуваните имоти, съгласно действащата нормативна уредба.

**Решение № 861**

**ОТНОСНО:** Изработване на частичен подробен устройствен план (ЧИПУП) план регулация (ПР) и план застрояване (ПЗ) за квартал 4 по плана на гр. Бяла Слатина, обхващащ УПИ І.

**Мотиви:** Представено е предложение за изработване на изменение на ЧИПУП (ПР) и (ПЗ) за УПИ І в кв. 4 по плана на гр. Бяла Слатина, с цел разделянето на същия на петнадесет нови урегулирани поземлени имоти и привеждането на същите със застрояването и кадастъра.

 Един от новообразуваните имоти ще запази отреждането си „за болница“, а останалите се отреждат в зони „Пп“ - предимно промишлена и „Оо“ – Обществено обслужване, подробно показани в скица – предложение по чл. 135 от ЗУТ.

 За исканото изменение главния архитект на Община Бяла Слатина е дал становище съгласно чл. 135, ал. 4 от ЗУТ.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 6101-41 / 18.03.2019 г., чл. 128, ал. 3 от ЗУТ, чл. 17, ал. 1, т. 2 и чл. 21, ал. 2 от ЗМСМА, във връзка с чл. 21, ал. 1, т.8, т. 11 и т. 23 от ЗМСМА и чл. 5, ал. 1, т. 7, т. 10 и т. 22 и чл. 5, ал. 2 от ПОДОСНКВОА,

**Р Е Ш И :**

1. Дава съгласие Кметът на Община Бяла Слатина да издаде заповед на основание чл. 124а, ал. 2 от ЗУТ, с която да се разреши изработването на ЧИПУП (ПР) и (ПЗ), за УПИ І в кв. 4 по действащия план на гр. Бяла Слатина, с основни изисквания към проекта за изменение на ПУП и технически параметри отговарящи на ЗУТ.

2. Дава съгласие Кметът на Община Бяла Слатина да издаде заповед за одобряването на ЧИПУП (ПР) и (ПЗ) по реда на чл. 129, ал. 2 от ЗУТ, след провеждане на процедури по обявяване на изменението на ПУП.

3. Възлага на Кмета на Община Бяла Слатина, след одобряването на ЧИПУП да състави нови актове за общинска собственост на новообразуваните имоти, съгласно действащата нормативна уредба.

**Решение № 862**

**ОТНОСНО:** Набиране и изразходване на набраните средства съгласно § 17 от ППЗУПГМЖСВ.

**Мотиви:** Съгласно § 17, ал. 1 от Правилника за прилагане на Закона за уреждане правата на граждани с многогодишни жилищно спестовни влогове (ППЗУПГМЖСВ), за извършваните дейности по Закона и Правилника за прилагането му правоимащите заплащат режийни вноски в размер, определен от Общинския съвет. С т. 2 от Решение № 318 / 26.01.2006 г. Общински съвет Бяла Слатина е определил този размер на 1% от полагащата им се левова компенсация.

Съгласно § 17, ал. 2 от ППЗУПГМЖСВ, набраните средства от заплащането на режийни вноски се разходват целево за дейностите на Местната комисия по чл. 8, ал. 2 от ЗУПГМЖСВ, в т.ч. стопански разходи, разходи за услуги по граждански договори и материално стимулиране на членовете на комисиите, а съгласно ал. 3 от ППЗУПГМЖСВ, разпределението на тези средства за посочените цели се извършва от Общинския съвет по предложение на Комисията.

**ОБЩИНСКИ СЪВЕТ БЯЛА СЛАТИНА**

На основание Докладна от Кмета на общината с изх. № 6101-35 / 15.03.2019 г. и чл. 21, ал. 2 от ЗМСМА, във връзка с чл. 21, ал. 1, т. 6 и т. 23 от ЗМСМА и чл. 5, ал. 1, т. 5 и т. 22 и чл. 5, ал. 2 от ПОДОСНКВОА,

**Р Е Ш И :**

1. Отменя т. 3 от Решение № 318 / 26.01.2006 г. на Общински съвет Бяла Слатина.

2. На основание § 17, ал. 3, във връзка с ал. 2 от ППЗУПГМЖСВ, набраните средства от режийни вноски да се използват ежегодно от Комисията по чл. 8, ал. 2 от ЗУПГМЖСВ за дейността й, като се разпределят целево в следното съотношение: 10% - за стопански разходи, 5% - други разходи, включително разходи за услуги по граждански договори и 85 % - за материално стимулиране на членовете на комисията.